Benthorn

Benthorn is 'n naobersjap vaan Benthuizen, gemeinte Alphen aan den Rijn, oostelek vaan 't dörp gelege. Allewel tot vaan Benthorn neet väöl euversjut, heet 't pläötske 'n lang historie es ambach en later gemeinte.

Historie
Benthorn oonstoont in de middeliewe es oontginning vaan 't Rijnland en is nao me dink awwer es Benthuizen zelf. Historici meine tot dit lèste ambach oontstande is oet sameveuging vaan Benthorn en 't oosteleker gelege Hoogeveen in Rijnland.Gemeinte Alphen aan den Rijn - Historie Benthuizen Toch kump Benthorn later trök es zelfstendeg ambach, klein en ingeklemp tösse Benthuizen (westelek) en Hoogeveen (oostelek). 

In de Vreugmodernen Tied weure oetgebreide deile vaan 't Greun Hart oetgeveend: de natuurleke veenlaog weurt tot op 't klei aofgegrave, zoetot 't oonder water kump te stoon. Heibij rake zoewel Benthorn es Hoogeveen oontvolk. In de laten achtienden iew weurt de groond weer druuggemaak en in pach gegeve. Benthorn besteit in de negentienden iew oet twie boerehäöf en de oonmiddeleke groond dao-umheen.

In 1845 weurt Benthorn, nog veur de groete Zuid-Hollandse fusiegolf in de jaore 1850, opgeluf en bij Benthuizen geveug. Dao blijf 't jaorelaank oonveranderd bestoon es 'ne weeg mèt e paar boerderije. In de jaore 2000 kaom 't tracé vaan de HSL evels dweers door Benthorn te loupe. Heibij woorte de mieste hoezer gesloop. Es straotnaom is Benthorn nog ummertouw trök te vinde.

Historische inwoenertalle
 Jaor  Aontal  Greuj (gans Zuid-Holland) 1830  11Volkstèlling 1830  -- 1840  16  +45,5% (+9,6%)

Bestuur
Benthorn had geinen eige börgemeister en raod; in zoe'n extreem klein gemeintes betaolde d'n ambachshier veur de administratie.

Waope
Benthorn droog gein eige waope.Heraldrywiki - Benthorn

Rifferenties

Categorie:Alphen aan den Rijn
Categorie:Gewaeze gemeintes in Zuud-Hollandj
Categorie:Gehuchte in Zuud-Hollandj